ПРЕДЛОГ

На основу члана 16. и 18. Закона о локалним изборима ("Сл. гласник РС", бр. 14/2022 и 35/2024), Скупштина општине Димитровград на седници одржаној \_\_\_\_.2025. године, донела је:

**ОДЛУКУ**

**О УТВРЂИВАЊУ ПРЕСТАНКА ФУНКЦИЈЕ И ИМЕНОВАЊУ ЧЛАНА ОПШТИНСКЕ ИЗБОРНЕ КОМИСИЈЕ ОПШТИНЕ ДИМИТРОВГРАД У СТАЛНОМ САСТАВУ**

1. **УТВРЂУЈЕ СЕ** престанак функције члана Општинске изборне комисије Општине Димитровград у сталном саставу услед смрти и то:

1. Ценко Ћиров – члан, именован на предлог ОГ „СНС-СДПС-ПУПС-ДПБ“.

2. **ИМЕНУЈЕ СЕ У** Општинску изборну комисију Општине Димитровград у сталном саставу:

1) Васил Ташков из Димитровграда, члан - на предлог ОГ „СНС-СДПС-ПУПС-ДПБ“.

3. Ова Одлука ступа на снагу даном доношења а објављује се на веб – презентацији Републичке изборне комисије и у „Службеном листу Општине Димитровград“.

**Образложење**

Правни основ за доношење ове Одлуке садржан је у члану 18. став 2. Закона о локалним изборима (у даљем тексту: Закон), којим је прописано да председника, чланове, заменика председника и заменике чланова изборне комисије именује скупштина јединице локалне самоуправе.

Чланом 16. Закона прописано је да члану и заменику члана органа за спровођење локалних избора функција престаје по сили закона, а орган надлежан за његово именовање по службеној дужности утврђује престанак његове функције ако умре.

Члан Општинске изборне комисије Општине Димитровград Ценко Ћиров преминуо је дана 15. јануара 2025. године. Како је Ценко Ћиров именован на предлог ОГ „СНС-СДПС-ПУПС-ДПБ“, истој одборничкој групи припада право да предложи новог члана те је поднеском бр. 02-30/2025-17 за члана у сталном саставу предложен Васил Ташков из Димитровграда.

Након извршене провере у смислу члана 15. Закона о локалним изборима, утврђено је да предложено лице испуњава услове за именовање у Општинску изборну комисију Општине Димитровград.

Чланом 18. став 3. Закона прописано је да се одлука о именовању чланова и заменика чланова изборне комисије објављује на веб – презентацији Републичке изборне комисије.

УПУТСТВО О ПРАВНОМ СРЕДСТВУ: Против ове Одлуке о именовању чланова и заменика чланова изборне комисије у сталном саставу сваки подносилац изборне листе која је освојила мандате у постојећем сазиву скупштине може поднети жалбу Вишем суду у Пироту у року од седам дана од њеног објављивања на веб-презентацији. Жалба се подноси преко Скупштине општине Димитровград.

Бр. \_\_\_\_\_\_\_\_\_\_\_\_\_\_\_\_\_

У Димитровграду, \_\_\_\_\_.2025. године.

**СКУПШТИНА ОПШТИНЕ ДИМИТРОВГРАД**

**ПРЕДСЕДНИК**

Зоран Ђуров